દિલ્હીના ડેપ્યૂટી સીએમ મનીષ સિસોદિયાએ ઘટનાને ગંદુ રાજકારણ ગણાવ્યું છે. તેણે કહ્યું કે, ચૂંટાયેલા ધારાસભ્યોને આ રીતે ગેરલાયક ગણાવી સસ્પેન્ડ કરવા એ ગેરબંધારણીય છે. વધુમાં સિસોદિયાએ જણાવ્યું કે, કેન્દ્ર સરકારે વીતેલાં ત્રણ વર્ષમાં દિલ્હી સરકારને પરેશાન કરવામાં કોઈ કસર બાકી નથી રાખી. મનીષ સિસોદિયાએ આ માટે ભારતીય જનતા પાર્ટી પર આરોપ લગાવતા જણાવ્યું કે, આમ આદમી પાર્ટીના ધારાસભ્યોને ગેરલાયક ઠેરવીને કેન્દ્ર સરકાર દિલ્હી પર ચૂંટણીનો ભાર નાખવા માગે છે.